নিজস্ব সংবাদদাতা , বি এন ই : বারাসাতের নবপল্লি সংলগ্ন ছোটবাজারে অবস্থিত এই শহরের অন্যতম পুরোনো নার্সিংহোম “কেয়ার এন্ড কিওর হাসপাতাল”। ১৯৯৪ সালের ১০ ডিসেম্বর হাসপাতালটি আনুষ্ঠানিক ভাবে আত্মপ্রকাশ করে। বর্তমানে বারাসাতের স্বনামধন্য সার্জেন ডাঃ তপনজ্যোতি ব্যানার্জী সহ প্রায় ২৫ জন চিকিৎসক নার্সিংহোমটিতে যুক্ত। এন আই টি ইউ-এর সুবিধা সহ এখানে রয়েছে ৫০টি বেড। আপাতত একটি এম্বুলেন্স দিয়ে কাজ চালানো হলেও খুব শীঘ্রই আরেকটি এম্বুলেন্স কেনা হবে বলে জানা গেল। সম্প্রতি মূল নার্সিংহোমের বিপরীতে দ্বিতীয় ভবন তৈরির কাজ চলছে, যেটিতে পরবর্তীকালে মিলবে অত্যাধুনিক চিকিৎসার সুযোগ সুবিধা।